**Acord cadru de colaborare privind realizarea cercetărilor
pentru teze de doctorat**

Şcoala Doctorală Știința și Ingineria Materialelor (SD-SIM) din cadrul Universităţii Naționale de Știință și Tehnologie Politehnica București (POLITEHNICA București), cu sediul în Splaiul Independenței, nr. 313, București, reprezentată prin Director Prof. Florin MICULESCU,

şi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_din cadrul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reprezentată prin Director \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

se angajează să colaboreze pentru realizarea cercetărilor experimentale, în cadrul programelor de studii doctorale. Acest acord reglementează modul în care instituţiile partenere vor contribui la pregătirea în domeniul cercetării a studenţilor-doctoranzi, în scopul obţinerii diplomei de doctor.

Colaborarea se va face respectând urmatoarele legi, hotărâri şi regulamente:

- Legea Educației Naționale nr. 1/2011 cu modificările şi completările ulterioare;

- Hotărârea Guvernului României nr. 681/2011 privind codul studiilor universitare de doctorat;

- Legea nr. 288/2004 privind organizarea studiilor universitare, cu modificările din Legea nr. 49/2013;

- Ordinul nr. 3482/2016 privind aprobarea regulamentului de organizare şi funcţionare a Consiliului Naţional de Atestare a Titlurilor, Diplomelor şi Certificatelor Universitare;

- Ordinul nr. 5229/2020 privind aprobarea metodologiilor referitoare la acordarea atestatului de abilitare, acordarea titlului de doctor, precum şi la soluţionarea sesizărilor cu privire la nerespectarea standardelor de calitate sau de etică profesională, inclusiv cu privire la existenţa plagiatului;

- Carta UPB;

- Regulamentul SD-SIM.

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Aspecte administrative**

**Articolul 1.** Studenții-doctoranzi beneficiari ai acestui acord sunt încadrați într-un program doctoral din domeniul fundamental ”Ştiinţe inginereşti”, domeniul de doctorat “Ingineria materialelor”.

**Articolul 2.** Studenţii-doctoranzi, care fac subiectul acestui acord, sunt înmatriculați la școala doctorală unde au fost admiși prin concurs, numită în continuare instituție principală. Conducătorul de doctorat al studentului-doctorand este afliat în instituția principală. Studentul-doctorand este coordonat de conducătorul de doctorat principal, inclusiv în ceea ce privește normarea activității de predare şi cercetare a acestuia, îndrumarea fiind realizată în colaborare cu personalul instituției partenere.

**Articolul 3.** Pentru fiecare student-doctorand, se va încheia cu instituția parteneră un acord de cercetare care va cuprinde detalii privind programul experimental.

**Articolul 4.** În cazul stabilirii unui acord de cotutelă, studenţii-doctoranzi vor avea conducători din ambele şcoli doctorale, unul dintre aceștia fiind conducător principal, iar cel desemnat de instituţia parteneră, conducător secundar.

**Articolul 5.** Pe durata valabilității acordului de colaborare, studentul-doctorand poate fi încadrat cu contract de muncă în oricare din instituțiile partenere. Locul de desfășurare şi natura activităţilor legate de programul doctoral sunt stabilite de către conducătorul și îndrumătorii de doctorat.

**Articolul 6.** Pe durata studiilor, studentul-doctorand poate beneficia de o singură bursă. Aceasta poate fi acordată de instituţia principală, sau de o altă organizaţie*.*Suplimentar, instituţiile partenere pot acorda suport financiar pentru buna desfăşurare a cercetărilor, în conformitate cu legislaţia în vigoare.

**Articolul 7.** Susținerea tezei se va face la Universitatea Națională de Știință și Tehnologie Politehnica București, care va acorda şi titlul de doctor. În cazul în care studenții-doctoranzi sunt în cotutelă, instituția la care va avea loc susținerea publică a tezei de doctorat va fi specificată în acordul/contractul de cotutelă.

**Aspecte academice**

**Articolul 8.** Cele două instituţii partenere pot stabili de comun acord programul de cercetare pentru fiecare student-doctorand vizat de acest acord.

**Articolul 9.** Dacă la baza tezei de doctorat se află rezultate obţinute de parteneri înaintea începerii programului doctoral, acestea vor rămâne în proprietatea exclusivă a celui care le-a pus la dispozitie, dacă nu se stabilește altfel de comun acord.

**Articolul 10.** Drepturile de autor asupra rezultatelor cercetării, obținute pe parcursul programului experimental derulat în cadrul instituției partenere, aparţin celui care le-a obţinut, în conformitate cu legislaţia în vigoare. Dacă rezultatele sunt obţinute în comun, vor aparţine ambilor parteneri.

**Articolul 11.** Instituţiile partenere pot să negocieze proporția veniturilor obţinute din brevete de invenţie, sau din comercializarea rezultatelor.

**Articolul 12.** Instituţiile implicate în acord trebuie să păstreze confidenţialitatea asupra eventualelor informaţii clasificate transmise între parteneri în scopul realizării programului de cercetare al studentului-doctorand.

**Articolul 13.** Ambele instituţii trebuie să ofere studentului-doctorand dreptul de publicare a rezultatelor şi dreptul de susţinere publică a tezei de doctorat. Dacă aceasta conţine rezultate brevetabile, instituţia interesată va trebui să breveteze produsul/rezultatul cercetării, astfel încât să nu întârzie susţinerea publică a tezei de doctorat cu mai mult de 6 luni de la încheierea programului doctoral. Publicarea rezultatelor cercetării se va face cu acordul scris al partenerului.

**Articolul 14.** Ambii parteneri au dreptul de a utiliza rezultatele obținute de studentul-doctorand şi după terminarea programului doctoral, dacă se doreşte continuarea cercetărilor.

**Articolul 15.** Fiecare partener va putea publica rezultatele cercetărilor proprii în domeniul propriu de interes, fără restricţii.

**Dispoziţii finale**

**Articolul 16.** Prezentul acord intră în vigoare odată cu semnarea de către ambii parteneri şi are valabilitate trei ani. La solicitarea părţilor, acordul se poate prelungi. Valabilitatea acordului poate înceta la cererea în scris a unuia dintre parteneri. În acest caz, acordul se încheie la 6 luni după primirea notificării.

**Articolul 17.** Dacă unul dintre parteneri nu îşi respectă obligaţiile stabilite prin acest acord, celălalt partener are dreptul de a solicita unilateral încetarea valabilității acordului.

**Articolul 18.** SD-SIM şi instituția parteneră își pot modifica regulamentele de funcţionare pe durata de derulare a acestui acord, fără înștiințarea partenerului. Eventualele modificări ale prevederilor acestui acord vor fi consemnate într-un act adiţional semnat de ambii parteneri.

**Articolul 19.** Responsabilităţile partenerilor se definesc în conformitate cu acest acord şi cu legile în vigoare.

|  |  |
| --- | --- |
| București, DD-MM-YYYY | \_\_\_\_\_\_\_\_\_\_\_\_\_, DD-MM-YYYY |
| DirectorȘcoala DoctoralăȘtiința și Ingineria MaterialelorProf. Florin MICULESCU\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Director\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Conducător de doctoratUniversitatea Națională de Știință și Tehnologie Politehnica București\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Conducător de doctorat (dacă există)/ÎndrumătorUniversitatea/Institutul/Centrul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Student-doctorand,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_